als_Latn dik_Latn sag_Latn
Moti prish planet e fundjavës, meteorologët: Ja çfarë pritet ditët e ardhshme
Fundjava parashikohet të jetë më e freskët për vendin. Pas pasditeve të nxehta, këtë fundjavë vendi ynë përfshihet nga një masë ajrore e freskët me origjinë ballkanike. Për pasojë, sot ( e shtunë), moti do të jetë i paqëndrueshëm, por vija bregdetare do të jetë kryesisht me diell.
Sinoptikania Rezarta Xhakollari, ka thënë për Top Chennel, se kjo fundjavë nuk dhe në ditët e para të javës së ardhshme, moti do të ndikohet nga masa ajrore të paqëndrueshme: “Pasditet e nxehta me diell dhe temperaturave të larta këtë fundjavë do ia lënë vendin masave më të freskëta me origjinë ballkanike. Ditën e shtunë vendi ynë do të ndikohet nga masa ajrore të paqëndrueshme, të cilat do të kushtëzojnë mot me vranësira dhe reshje shiu, kryesisht në zona malore, dhe pjesërisht në zona të ulëta. Ndërsa vija bregdetare do të jetë kryesisht me diell. Si pasojë e rrymave verilindore do të ketë një rënie të temperaturave. Pra, në zonat malore vlerat e mesditës do të jenë 22 gradë. Ndërsa në vendet e ulëta dhe bregdet parashikohen të regjistrohen nga 26 dferi në 29 gradë Celcius. Gradualisht javës tjetër parashikohen të aktivizohen sërish masat ajrore të nxehta duke sjellë rritje të temperaturave.”
als_Latn als_Latn als_Latn